ร้านนี้ตั้งอยู่บนถนนบ้านไทรม้า(แถวๆเชิงสะพานพระนั่งเกล้าฯฝั่งขาออก) ถัดจากร้านแดรี่ควีนมาไม่ไกล บรรยากาศเป็นร้านริมน้ำ ร้านโปร่งๆพื้นที่เยอะ วันที่ไปเห็นมีจัดเลี้ยงกันด้วย ดูเมนูแล้วสั่งของชอบเลยแกงคั่วหอยขม รสชาติเบาแต่ก็ครบรส เสริฟมาแบบกระทะเล็กๆบนเตาถ่าน  กวางผัดพริกไทยดำผักเยอะมากรสชาติจืด  ดอกขจรผัดกุ้ง จืดอีกตามเคย กบทอดกระเทียมจานนี้ใช้ได้กรอบนอกนุ่มในพอมีรสชาติบ้าง หมูป่าผัดเผ็ดอืมไม่หวานไม่เค็มเผ็ดๆ เนื้อสะเต๊ะจานนี้เข้าท่าเนื้อมีรสชาติและกลิ่นเครื่องหมัก ทีเด็ดอยู่ที่จ้าวผัดปูที่ตอนสั่งเด็กเสริฟก็ถามว่าข้าวผัดปูใช่มั๊ย แตดันจดเป็นข้าวผัดรวมมิตรมา เสริฟมามีกุ้งมีหมึก พอบอกให้เปลี่ยน ก็ยกไป แต่ ไม่ได้เปลี่ยนเล่นเอาไปเขี่ยกุ้งเขี่ยหมึกออกซะงั้นที่รู้ก็เพราะว่ามีหางกุ้งหลงเหลืออยู่ในข้าว เท่ากับว่าเเอากุ้งหมึกออกและก็ไม่ได้เติมปู ข้าวผัดเหมือนคลุกๆมาแบบไม่ได้ผัดไม่ถึงไฟข้าวยังเป็นก้อนขาวๆเยอะเลย รสชาติจืดๆชืดๆเหมือนข้าวเปล่าคลุกปูใส่ผัก แถมเสริฟมาแบบเย็นชืดสุดบรรยาย เด็กเสริฟถ้าไม่พร้อมหรือนอนไม่พอก็ควรพัก ทำแบบนี้จะเสียลูกค้าเอา ผมติเพื่อก่อเล่าตามความจริง ที่เลือกร้านก็เพราะตั้งความหวังไว้หน่อยๆ รสชาติเบาๆไม่เท่าไหร่กินได้ แต่ข้าวผัดนี่ต้องปรับปรุงครับ ที่จอดรถดีจอดได้หลายคัน อาหารราคากลางๆ